**Cenu aptaujas**

**„Ūdensvada un kanalizācijas cauruļvadu izbūve vai rekonstrukcija**

 **ar beztranšejas (caurduršanas) metodi”**

**(identifikācijas Nr.DŪ-2015/31)**

**NOLIKUMS**

1. **Pasūtītājs** –sabiedrība ar ierobežotu atbildību „Daugavpils ūdens”, reģistrācijas Nr.41503002432, Ūdensvada iela 3, Daugavpils, LV-5401.
2. **Kontaktpersona** – iepirkumu komisijas sekretāre Daina Strode, tālrunis 65444607, fakss 65425547.
3. **Iepirkuma priekšmets**:ūdensvada un kanalizācijas cauruļvadu izbūve vai rekonstrukcija

ar beztranšejas (caurduršanas) metodi, ievērojot Tehniskās specifikācijas (**1.pielikums**) prasības.

1. **Iepirkuma identifikācijas Nr.DŪ-2015/31**
2. **Informācija par iepirkumu:**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā http://www.daugavpils.lv
	2. Ieinteresēto piegādātāju pienākums ir pastāvīgi sekot minētajās mājas lapās publicētajai informācijai.
	3. Iesniegto piedāvājumu atvēršana notiks 2015.gada 29.septembrī plkst.10:30, Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.

# Piedāvājumi iesniedzami:

* 1. Iesniegšanas termiņš – **līdz 2015.gada 29.septembrim, plkst.10:30**;
	2. Piedāvājumi jāiesniedz personīgi vai nosūtot pa pastu;
	3. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, LV-5401;
	4. Pasta sūtījumam jābūt nogādātam 6.3.punktā norādītajā adresē līdz 6.1.punktā noteiktajam termiņam un par to pilnu atbildību uzņemas iesniedzējs;
	5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
	6. Pretendents nav tiesīgs iesniegt piedāvājuma variantus.
	7. Pretendenta iesniegtais piedāvājums nozīmē pilnīgu šī iepirkuma Nolikuma noteikumu pieņemšanu un atbildību par to izpildi.

# Piedāvājumu noformēšana:

* 1. Piedāvājums jāiesniedz slēgtā aploksnē, uz tās norādot iepirkuma identifikācijas numuru un nosaukumu, kā arī pretendenta nosaukumu un adresi.
	2. Piedāvājums jāsagatavo latviešu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā komisija ir tiesīga noraidīt pretendenta piedāvājumu.
	3. Piedāvājuma dokumentiem (izņemot piedāvājuma nodrošinājumu) jābūt caurauklotiem tā, lai tos nebūtu iespējams atdalīt.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.

# Prasības pretendentam:

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības veikt iepirkuma priekšmeta izpildi.
	2. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi.
	3. Pretendents ir reģistrēts komercreģistrā. Personu apvienībai, attiecībā uz kuru pieņemts lēmums slēgt līgumu, līdz līguma slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	4. Pretendents ir reģistrēts Būvkomersantu reģistrā.

# Iesniedzamie dokumenti:

* 1. Pretendentu kvalifikācijas dokumenti:
		1. Pieteikums saskaņā ar nolikumam pievienoto veidni (**2.pielikums**);
		2. Finanšu piedāvājums saskaņā ar pasūtītāja izstrādātajām vadlīnijām (**4.pielikums**) un veidni **(5.pielikums)**;
		3. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi (**3.pielikums**);
		4. Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
		5. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt līgumu, tas pirms līguma noslēgšanas reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, pretendents (piegādātāju apvienības) tiek izslēgts no tālākas dalības iepirkuma procedūrā.
		6. Reģistrācijas apliecības kopija, kas apliecina, ka pretendents ir reģistrēts Būvkomersantu reģistrā;
		7. Pilnvaras oriģināls, ja pretendenta piedāvājumu paraksta pilnvarota persona;
		8. Pretendentam, kuram būtu piešķiramas līguma slēgšanas tiesības, 10 dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
	2. Lai pasūtītājs nodrošinātos pret pretendenta iespējamo rīcību, kas var apdraudēt iepirkuma mērķa sasniegšanu, pretendentam jāiesniedz bankas vai apdrošināšanas sabiedrības izsniegts piedāvājuma nodrošinājums par summu ***EUR 250,00*** (divi simti piecdesmit euro, 00 centi) saskaņā ar Nolikuma **6.pielikumā** pievienoto veidni.

# Iepirkuma līgums:

* 1. Iepirkuma rezultātā paredzēts noslēgt iepirkuma līgumu saskaņā ar tā projektu, kurš pievienots nolikuma **7.pielikumā,** ar pretendentu, kurš būs piedāvājis zemāko cenu. Iepirkuma līguma darbības termiņš – **divi gadi**, termiņu skaitot no iepirkuma līguma spēkā stāšanas dienas.
	2. Saskaņā ar iepirkuma līguma nosacījumiem Pasūtītājs nepieciešamības gadījumā veiks pieprasījumu par konkrētā pakalpojuma sniegšanu. Pasūtīto pakalpojumu cena nevar pārsniegt attiecīga pretendenta finanšu piedāvājumā norādīto.
	3. Pēc atsevišķa Pasūtītāja pieprasījuma Pretendentam būs jāsniedz pakalpojums Daugavpils pilsētas teritorijā
	4. Uzvarējušajam pretendentam iepirkuma līgums jāparaksta pēc adreses **Ūdensvada ielā 3, Daugavpilī, Latvijā** 10 (desmit) dienu laikā no pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek izslēgts no dalības iepirkuma procedūrā. Tādā gadījumā iepirkuma līgums tiek piedāvāts noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.

# Piedāvājuma derīguma termiņš: 60 dienas no piedāvājumu iesniegšanas termiņa beigām (nolikuma 6.1.punkts).

# Piedāvājumu vērtēšana un izvēle:

* 1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas un preču parametru atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību paredzamā iepirkuma vienošanās izpildes prasībām, pēc 9. punktā noteiktajiem dokumentiem, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	6. Pasūtītājs izvēlas piedāvājumu ar finanšu piedāvājumā norādīto viszemāko cenu (EUR bez PVN) no piedāvājumiem, kas atbilst nolikuma un tehniskās specifikācijas prasībām.
1. **Pretendenta pienākumi un tiesības:**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju;
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta;
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu;
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijaipapildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
2. **Pasūtītāja pienākumi un tiesības:**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, zuda nepieciešamība pēc iepirkuma priekšmeta, trūkst līdzekļu noslēdzamā līguma izpildei vai Pasūtītājs nav saņēmis kapitāla daļu turētāja atļauju attiecīga līguma segšanai.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents nenoslēdz iepirkuma līgumu ar pasūtītāju tā norādītajā termiņā.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv/) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā <http://www.daugavpils.lv>
3. **Piedāvājuma nodrošinājums**
	1. Kopā ar piedāvājumu iesniedzams piedāvājuma nodrošinājums, iesniedzot bankas vai apdrošināšanas sabiedrības izsniegto garantiju par summu ***EUR 250,00*** (divi simti piecdesmit euro, 00 centi).
	2. Piedāvājuma nodrošinājuma nosacījumiem jāatbilst nolikuma **6.pielikumam**.
	3. Piedāvājumi, kuriem nebūs nodrošinājuma vai kuru noteikumi būs pretrunā ar pasūtītāja prasībām, tiks noraidīti.
	4. Piedāvājuma nodrošinājumam ir jābūt spēkā no piedāvājumu iesniegšanas termiņa beigām līdz pretendenta piedāvājuma derīguma termiņa beigām.
	5. Nodrošinājuma devējs izmaksā pasūtītājam piedāvājuma nodrošinājuma summu, ja:
		1. Pretendents atsauc savu piedāvājumu, kamēr ir spēkā piedāvājuma nodrošinājums;
		2. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā.
	6. Piedāvājuma nodrošinājumu pasūtītājs atdod pretendentiem pēc iepirkuma procedūras beigām vai pēc piedāvājuma derīguma termiņa beigām.

**Pielikumā:**

1.pielikums – Tehniskā specifikācija uz 2 lapām;

2. pielikums – Pieteikuma dalībai iepirkuma procedūrā veidne uz 1 lapas;

3.pielikums – Pretendenta apliecinājuma veidne uz 1 lapas;

4.pielikums – Finanšu piedāvājuma sagatavošanas vadlīnijas uz 1 lapas;

5.pielikums – Finanšu piedāvājuma veidne uz 1 lapas;

6.pielikums – Piedāvājuma nodrošinājuma veidne uz 1 lapas;

7. pielikums - Iepirkuma līguma projekts uz 7 lapām.

1.pielikums

**Ūdensvada un kanalizācijas cauruļvadu izbūve vai rekonstrukcija**

 **ar beztranšejas (caurduršanas) metodi**

Tehniskā specifikācija

**Iepirkuma priekšmets – pakalpojums - ūdensvada un kanalizācijas cauruļvadu izbūve ar beztranšejas metodi (turpmāk teksta caurduršana).**

Paredzēts, ka cauruļvadu būvniecība ar beztranšejas metodi tiks paredzēta gadījumos, kad objektīvo iemeslu dēļ nav pieļauta ielas seguma bojāšana, vai darba veikšana ar atklāto tranšejas metodi nav iespējama. Pakalpojuma pasūtījums tiks veikts pēc nepieciešamības. Šīs specifikācijas 4.punktā norādīti darbu apjomi ir indikatīvi, lai noteiktu piedāvājumu ar viszemāko cenu.

**1. Darba apraksts**

* 1. ūdensvada cauruļvadu Dn 32 - 110 izbūve vai rekonstrukcija ar caurduršanas metodi,
	2. kanalizācijas cauruļvada DN/OD160 izbūve vai rekonstrukcija ar caurduršanas metodi.

Paredzēts, ka Pasūtītājs nodrošina Būvuzņēmēju ar caurulēm būvdarbu veikšanai. Caurulēm jābūt piemērotām caurduršanai un saskaņotām ar Būvuzņēmēju. Visi citi nepieciešami materiāli Būvuzņēmējam jāiekļauj darbu vienības cenās.

Pasūtītājam jānodrošina Būvuzņēmēju ar tehniskajām shēmām vai tehnisko projektu būvdarbu veikšanai un nepieciešamo atļauju saņemšanai.

Paredzēts, ka Pasūtītājs veiks tehnoloģisko būvbedru atrakšanu ar saviem spēkiem, saņemot visus nepieciešamus saskaņojumus. Savukārt Būvuzņēmējam jāparedz, ka cauruļvada izbūve ar caurduršanas metodi tiks veikta no akas.

**2. Vispārējas prasības**

Atsevišķa samaksa par šīs nodaļas prasību izpildi būvuzņēmējam nav paredzēta un visi izdevumi jāiekļauj darbu apjoma sarakstā minēto darbu cenās.

* 1. Būvuzņēmējam katra konkrēta darba vienību cenās (izmaksas) **jāparedz visi ar darba izpildi saistītie izdevumi, tajā skaitā:**
	+ Sanitāro un drošības normu ievērošanai.
	+ Darba izpildes dokumentācijas noformēšanai.
	+ Visus nepieciešamos mērījumus un testēšanas.
	+ Kvalitātes nodrošināšanai un kontrolei.
	+ Materiālu sagatavošanai, uzglabāšanai, piegādēm un iestrādei (izņemot caurules).
	+ Būvgružu un citu ražošanas (caurduršanas) procesa atkritumu (piemēram betonīta) izvešanu.
	+ Iekārtām un ar tām saistītajiem izdevumiem.
	+ Pagaidu (papildus darbiem, lai izpildītu pamatdarbu) vai sagatavošanas darbiem.
	+ Vispārējām saistībām, atbildības un riska nodrošinājumiem.
	+ Organizācijai un administrēšanai.
	+ Tiesību aktos noteikto nodokļu un nodevu nomaksai, izņemot pievienotās vērtības nodokli, kas jāuzrāda atsevišķi.
	+ Plānotā peļņa.

2.2 Būvuzņēmējs ir atbildīgs par gaisa vadu, virszemes un pazemes komunikāciju aizsardzības noteikumu ievērošanu. Būvuzņēmēja pienākums ir veikt visus saskaņojumus un saņemt atļaujas no attiecīgajām organizācijām, ja tas nepieciešams, (tajā skaitā rakšanas atļaujas uz caurduršanas posmos). Būvuzņēmējam jāievēro Daugavpils pilsētas pašvaldības iestādes “Komunālās saimniecības pārvalde” prasības un jāveic darbi saskaņā ar 2013.gada 10.oktobra Daugavpils pilsētas domes saistošajiemnoteikumiem Nr.23 “**Inženierkomunikāciju un transporta būvju aizsardzības noteikumi”.** Būvuzņēmējs ir atbildīgs par inženierkomunikāciju, kurus šķērso caurduršanas veikšanas gaitā, saglabāšanu.

1. **Darbu pieņemšana**

Darbi ir izpildīti, pēc

* ar caurduršanas metodi cauruļvada hidrauliska veiksmīga izmēģinājuma,
* izpilddokumentācijas (tajā skaitā urbšanas protokola) nodošanas Pasūtītājam,
* izpildīto darbu nodošanas-pieņemšanas akta parakstīšanas no Pasūtītāja puses.
1. **Darbu apjomi:**

|  |  |  |  |
| --- | --- | --- | --- |
| Nr.p/k | Caurules diametrs | Darbības veids | Indikatīvais garums, m |
| 1 | Dn110 | Ūdensvada rekonstrukcija vai izbūve | 170 |
| 2 | Dn32-Dn63 | Ūdensvada rekonstrukcija vai izbūve | 120 |
| 3 | Dn160 | Kanalizācijas rekonstrukcija vai izbūve | 120 |

**5. Darba izpildes laiks**

2 nedēļu laikā pēc rakstiska pasūtījuma, bet īpašos gadījumos, kad būvdarbi nepieciešami avārijas likvidēšanai - pēc speciāla pieprasījuma īsākā laikā.

**6. Garantijas periods**

Garantija attiecas uz paveikto darbu kvalitāti, proti, uz ieguldīto ar caurduršanas metodi cauruli.

Veikto darbu garantijas periods – 3 gadi.

**7.Darbu vienību cenas:**

Pretendentam jāsniedz sekojošas **darbu vienību cenas** par 1 m cauruļvada būvēšanas ar caurduršanas metodi atbilstoši šīs specifikācijas 4.punktā ***Darba apjomi*** norādītājam diametram.

**8.Apmaksas noteikumi**

100% pēc nodošanas-pieņemšanas akta parakstīšanas

2.pielikums

# Pieteikums dalībai iepirkuma procedūrā

„**Ūdensvada un kanalizācijas cauruļvadu izbūve vai rekonstrukcija**

 **ar beztranšejas (caurduršanas) metodi**”

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

1. piesakās piedalīties iepirkuma procedūrā „ Ūdensvada un kanalizācijas cauruļvadu izbūve vai rekonstrukcija ar beztranšejas (caurduršanas) metodi” (iepirkuma identifikācijas Nr. DŪ-2015/31);
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību veikt specifikācijā minēto preču piegādi par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā vispārīga vienošanās noslēgšanai, bet ne ilgāk kā (norādīt termiņu atbilstoši nolikuma prasībām);
* apliecina, ka piekrīt nolikumam pievienotās vispārīgās vienošanās projekta noteikumiem un ir gatavs vienošanās noslēgšanas tiesību piešķiršanas gadījumā noslēgt vienošanās ar pasūtītāju saskaņā ar nolikumam pievienotā vienošanās projekta noteikumiem;
* garantē, ka visa tā piedāvājumā sniegtā informācija un ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3.pielikums

**PRETENDENTA APLIECINĀJUMS**

# iepirkuma procedūras

**„Ūdensvada un kanalizācijas cauruļvadu izbūve vai rekonstrukcija**

 **ar beztranšejas (caurduršanas) metodi”**

**ietvaros**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

1) pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4) ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;

5) pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;

6) pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

4. pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

**„ Ūdensvada un kanalizācijas cauruļvadu izbūve vai rekonstrukcija**

 **ar beztranšejas (caurduršanas) metodi” ietvaros**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas.

**3.** Neskatoties uz jebkādiem ierobežojumiem, ko var ietvert atsevišķu pozīciju vai šīs finanšu piedāvājuma veidnes formulējumi, pretendentam jāsaprot, ka summas, ko pretendents ierakstījis finanšu piedāvājuma pozīcijās, attiecināmas tikai uz pilnībā izpildītu pakalpojumu.

**4.** Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par darbu, pakalpojumiem, materiāliem un iekārtām, kas nepieciešami līguma izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un līguma noteikumiem, tai skaitā tehniskām specifikācijām.

**5.** Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar līguma prasību ievērošanu.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.Vienības cenas ir fiksētas un nav maināmas līguma izpildes laikā**.

**8.** Finanšu piedāvājums iesniedzams papīra formātā.

**9.** Iepirkuma procedūras piedāvājuma vērtēšanas laikā pretendents var tikt lūgts iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi, vadoties no stingrākām prasībām.**

5.pielikums

**FINANŠU PIEDĀVĀJUMS**

# iepirkuma procedūras

# „Ūdensvada un kanalizācijas cauruļvadu izbūve vai rekonstrukcija ar beztranšejas (caurduršanas) metodi” ietvaros

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |  |  |  |  |
| --- | --- | --- | --- | --- | --- |
| Nr.p/k | Caurules diametrs | Darbības veids | Pakalpojuma (darbu) cena**[[1]](#footnote-1)**par 1 m, EUR | Indikatīvais garums, m[[2]](#footnote-2) | KOPĀ:**[[3]](#footnote-3)** |
| 1 | Dn110 | Ūdensvada rekonstrukcija vai izbūve |  | 170 |  |
| 2 | Dn32-Dn63 | Ūdensvada rekonstrukcija vai izbūve |  | 120 |  |
| 3 | Dn160 | Kanalizācijas rekonstrukcija vai izbūve |  | 120 |  |
|  |  |  |  | **KOPĀ:[[4]](#footnote-4)** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

6.pielikums

**PIEDĀVĀJUMA NODROŠINĀJUMA VEIDNE**

SIA “Daugavpils ūdens”

Reģ. Nr.41503002432

Ūdensvada iela 3, Daugavpils

Latvija, LV-5401

**Piedāvājuma nodrošinājums (galvojums) Nr. [numurs]**

# Iepirkuma procedūrai „Ūdensvada un kanalizācijas cauruļvadu izbūve vai rekonstrukcija ar beztranšejas (caurduršanas) metodi”

**Iepirkuma identifikācijas Nr. DŪ-2015/31**

|  |
| --- |
| <*Vietas nosaukums*>, <*gads*>.gada <*datums*>.<*mēnesis>*Ievērojot to, ka *<Pretendenta nosaukums vai vārds un uzvārds (ja Pretendents ir fiziskā persona)>**<reģistrācijas numurs vai personas kods (ja Pretendents ir fiziskā persona)>**<adrese>* (turpmāk – Pretendents)iesniedz savu piedāvājumu *<Pasūtītāja nosaukums, reģistrācijas numurs un adrese>* (turpmāk – Pasūtītājs) organizētās iepirkuma procedūras „Ūdensvada un kanalizācijas cauruļvadu izbūve vai rekonstrukcija ar beztranšejas (caurduršanas) metodi”identifikācijas Nr. Nr.DŪ-2015/31 ietvaros, kā arī to, ka iepirkuma procedūras nolikums paredz piedāvājuma nodrošinājuma iesniegšanu,mēs *<Bankas/Apdrošināšanas sabiedrības nosaukums, reģistrācijas numurs un adrese>* neatsaucami apņemamies 5 darbu dienu laikā no Pasūtītāja rakstiska pieprasījuma, kurā minēts, ka: |
| 1. Pretendents atsauc savu piedāvājumu, kamēr ir spēkā piedāvājuma nodrošinājums;
2. Pretendents, kuram ir piešķirtas tiesības slēgt iepirkuma līgumu, Pasūtītāja noteiktajā termiņā nenoslēdz iepirkuma līgumu;

saņemšanas dienas, neprasot Pasūtītājam pamatot savu prasījumu, izmaksāt Pasūtītājam *<summa cipariem>* EUR *(<summa vārdiem>* euro), maksājumu veicot uz pieprasījumā norādīto bankas norēķinu kontu.Piedāvājuma nodrošinājums stājas spēkā *<gads>*.gada *<datums>*.*<mēnesis>* un ir spēkā līdz *<gads>*.gada *<datums>*.*<mēnesis>*. Pasūtītāja pieprasījumam jābūt saņemtam iepriekš norādītajā adresē ne vēlāk kā šajā datumā.Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar bankas, kas apkalpo Pasūtītāju, starpniecību. Šajā gadījumā pieprasījumu parakstījušās personas parakstu apliecina banka (ja Pretendents iesniedz bankas garantiju).Mēs apņemamies nekavējoties rakstiski informēt Pasūtītāju par apdrošināšanas līguma, kas noslēgts starp mums un Pretendentu, izbeigšanu, darbības apturēšanu un atjaunošanu (ja Pretendents iesniedz apdrošināšanas sabiedrības nodrošinājumu).Šai garantijai ir piemērojami Latvijas Republikas normatīvie tiesību akti. Visi strīdi, kas radušies saistība ar piedāvājuma nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.*<Paraksttiesīgās personas amata nosaukums, vārds un uzvārds>* *<Paraksttiesīgās personas paraksts>**<Bankas/Apdrošināšanas sabiedrības zīmoga nospiedums>* |

7.pielikums

|  |
| --- |
| **IEPIRKUMA LĪGUMS NR.\_\_\_\_\_\_\_\_\_\_** |
|  |
|  |
| Sabiedrība ar ierobežotu atbildību **„**Daugavpils ūdens**”**, reģistrācijas Nr.41503002432, adrese Ūdensvada ielā 3, Daugavpilī, Latvijā, valdes locekļa Sergeja Selicka personā, kas rīkojas uz Statūtu pamata (turpmāk – Pasūtītājs), no vienas puses,un*<komersanta firma, reģistrācijas numurs, adrese>*, *<pārstāvja amats, vārds, uzvārds>* personā, kas rīkojas uz *<pārstāvību apliecinošs dokuments>* pamata (turpmāk – Izpildītājs), no otras puses, turpmāk šā līguma tekstā kopā saukti par Pusēm un katrs atsevišķi par Pusi,pamatojoties uz iepirkuma procedūras **par ūdensvada un kanalizācijas cauruļvadu izbūvi vai rekonstrukciju ar beztranšejas (caurduršanas) metodi, identifikācijas Nr.DŪ-2015/31** (turpmāk tekstā - Iepirkuma procedūra) rezultātiem, noslēdz šo līgumu (turpmāk tekstā – Līgums) par sekojošo:**1. LĪGUMA PRIEKŠMETS**Pamatojoties uz Pasūtītāja veiktās Iepirkuma procedūras tehniskās specifikācijas prasībām, Pasūtītājs, izdarot attiecīgu pieprasījumu, pasūta, bet Izpildītājs veic **ūdensvada un kanalizācijas cauruļvadu izbūvi vai rekonstrukciju ar beztranšejas (caurduršanas) metodi** (turpmāk tekstā – Darbi).1. **LĪGUMA DARBĪBAS TERMIŅŠ**

2.1. Līgums stājas spēkā tās parakstīšanas dienā un darbojas līdz brīdim, kamēr tiek sasniegts Pasūtītāja organizētās Iepirkuma procedūras ietvaros noteiktais limits jeb maksimāla saskaņā ar Līgumu izpildāmo Darbu kopējā vērtība (*skatīt 3.1.apakšpunktu*). Jebkurā gadījumā Līgums darbojas **ne ilgāk par 2 (diviem) gadiem** no tā spēkā stāšanās dienas. Pēc Līguma darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Līgums tiek uzskatīts par spēkā esošu, cik tālu tas nepieciešams vēl neizpildīto saistību satura un apjoma noteikšanai.2.2. Jebkurai no Pusēm ir tiesības izbeigt Līgumu, ja otrā Puse nepilda Līguma noteikumus, rakstiski brīdinot par to otru Pusi 10 dienas iepriekš.**3. LĪGUMA SUMMA UN NORĒĶINU KĀRTĪBA**3.1. Maksimāla saskaņā ar Līgumu izpildāmo Darbu kopējā vērtība (cena) ir ***13400,00 EUR (trīspadsmit tūkstoši četri simti euro un 00 centi)***, pievienotās vērtības nodoklis 21% 2814,00 EUR (divi tūkstoši astoņi simti četrpadsmit euro un 00 centi)apmērā, kopā 16214.00 EUR (sešpadsmit tūkstoši divi simti četrpadsmit euro un 00 centi), turpmāk tekstā – Līguma summa. Pasūtītājam Līguma darbības laikā nav pienākuma pasūtīt Darbus par visu Līguma summu.3.2. Ne vēlāk kā ***30*** dienu laikā pēc kvalitatīvi un atbilstoši Pasūtītāja prasībām paveikto Darbu izpildes, kā arī – nodošanas-pieņemšanas akta parakstīšanas un rēķina saņemšanas dienas, Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu izpildīto Darbu vērtību (cenu).3.3. Izpildītājs izpilda Darbus par cenām, kādas noteiktas attiecīgajiem Darbiem šajā līgumā. Līgumā noteiktajās Darbu cenās ietilpst visa Izpildītājam maksājamā atlīdzība par attiecīgo Darbu izpildi, proti, visi Izpildītāja tiešie un netiešie izdevumi, kas saistīti ar Izpildītājam Līgumā pielīgto saistību izpildi.3.4. Ja Izpildītājs nepilda savas no Līguma izrietošas saistības, tas maksā līgumsodu 0,1% apmērā no Līguma summas par katru saistību izpildes nokavējuma dienu.3.5. Ja Pasūtītājs nepilda savas no Līguma izrietošas saistības, tas maksā līgumsodu 0,1% apmērā no Līguma summas par katru saistību izpildes nokavējuma dienu.3.6. Ja Pasūtītājs ir ierosinājis Vienošanās izbeigšanu, Izpildītājs maksā Pasūtītājam līgumsodu 10% apmērā no kopējās Līguma summas.3.7. Līguma 3.4. un 3.5. punktā noteiktā līgumsoda samaksa neatbrīvo Puses no līgumsaistību izpildes. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām. Līgumsods nav uzskatāms par zaudējumu atlīdzību.**4. DARBU IZPILDES KĀRTĪBA, DARBU NODOŠANAS UN PIEŅEMŠANAS KĀRTĪBA, KVALITĀTES ATBILSTĪBAS PĀRBAUDE**4.1. Izpildītājs izpilda visus tos un tikai tos Darbus, kurus Pasūtītājs ir pasūtījis, izdarot pieprasījumu. Pasūtītājs pasūta Darbus, ievērojot nepieciešamību un savas finansiālās iespējas. Jebkurā gadījumā pieprasījuma izdarīšana ir Pasūtītāja tiesības nevis pienākums. Līguma darbības laikā Pasūtītājs ir tiesīgs izdarīt neierobežotu pieprasījumu skaitu, kamēr saskaņā ar Līgumu pasūtīto Darbu kopējā vērtība (cena) nesasniedza Līguma 3.1. punktā norādīto maksimālo vērtību.4.2. Pasūtītājs izdara pieprasījumu rakstiski, nosūtot to Izpildītājam pa pastu, pa faksu, pa elektronisko pastu vai iesniedzot to Izpildītājam pret parakstu. Pa pastu nosūtīts pieprasījums uzskatāms par Izpildītāja saņemtu septītajā dienā no tā nodošanas pastā. Pa faksu vai pa elektronisko pastu nosūtīts pieprasījums uzskatāms par saņemtu dienā, kad Izpildītājs tādā pašā veidā (t.i., pa faksu vai pa elektronisko pastu) nosūtījis Pasūtītājam rakstisku apliecinājumu par pieprasījuma saņemšanu. Izpildītājam pret parakstu iesniegts pieprasījums uzskatāms par saņemtu iesniegšanas dienā. Ja Pasūtītājs vienlaicīgi izdara pieprasījumu vairākos no iepriekš minētiem veidiem, tad uzskatāms, ka Izpildītājs pieprasījumu saņēmis dienā, kurā iestājas agrākais no šajā līguma punktā iepriekš norādītajiem pieprasījuma saņemšanas faktiem.4.3. Izpildītājam ir pienākums nodrošināt rakstisku pieprasījumu pieņemšanu no Pasūtītāja darba dienās no plkst. 08.00 līdz plkst. 16.30.4.4. Izpildītājs izpilda Pasūtītāja pasūtītos un tā prasībām atbilstošus Darbus **termiņos, kādi noteikti Pasūtītāja tehniskajā specifikācijā.**4.5. Izpildītājs izpilda Darbus, izmantojot savā rīcībā esošo darbaspēku, darbarīkus, ierīces, iekārtas, līdzekļus, transportlīdzekļus.4.6. Pēc Darbu izpildes Izpildītājs nodod, bet Pasūtītājs pieņem Darbus. Darbu nodošana un pieņemšana notiek Pasūtītāja pārstāvja klātbūtnē, piedaloties Izpildītājapārstāvim. Par konkrētu Darbu nodošanas laiku Izpildītājs informē Pasūtītāju rakstiski vismaz 3 (trīs) darba dienas iepriekš, **ja no Līguma neizriet citādi**.4.7. Par atklātiem Darbu trūkumiem vai savstarpējām pretenzijām Darbu nodošanas un pieņemšanas laikā tiek sastādīts Pretenziju akts.4.8. Darbu, kas atzīti par izpildītiem atbilstoši Līguma noteikumiem, izpildi apliecina Pasūtītāja un Izpildītāja parakstīts attiecīgo Darbu nodošanas-pieņemšanas akts, kurā tiek norādīts veikto Darbu uzskaitījums (apraksts). 4.9. Izpildītājs izpilda Darbus kvalitatīvi, tas ir – atbilstoši Līguma noteikumiem, saskaņā ar Latvijas Republikā spēkā esošajiem normatīvajiem aktiem.4.10. Nekvalitatīvi vai Līguma noteikumiem neatbilstoši veiktie Darbi netiek pieņemti un netiek apmaksāti līdz konstatēto neatbilstību novēršanai un attiecīgo Darbu pieņemšanai no Pasūtītāja puses.4.11. Ja Darbu nodošanas un pieņemšanas laikā jebkura no Pusēm konstatē, ka Darbi ir izpildīti nekvalitatīvi vai citādi neatbilst Līguma nosacījumiem, Izpildītājs novērš šo trūkumu 3 dienu laikā no tā atklāšanas dienas. Atklāto trūkumu novēršana neatbrīvo Izpildītāju no Līguma 4.4.punktā mīnētā termiņa ievērošanas.4.12. Izpildītājam ir pienākums novērst arī tādus trūkumus Darbos, kuru kvalitāti vai atbilstību Pasūtītāja prasībām nav bijis iespējams pārbaudīt un konstatēt Darbu nodošanas un pieņemšanas brīdī, gadījumā ja tos konstatē **garantijas periodā (skatīt 5.punktu)**.**5. GARANTIJA**5.1. Garantija ir Izpildītāja apliecinājums, ka Izpildītāja atbilstoši Pasūtītāja prasībām izpildīto Darbu rezultātiem garantijas periodā būs bez defekta, tas ir, saglabās lietošanas īpašības, drošumu, izpildījumu un kvalitāti.5.2. Saskaņā ar Līguma nosacījumiem un atbilstoši Pasūtītāja prasībām Izpildītāja izpildīto Darbu rezultātu garantijas periods **ir noteikts Pasūtītāja tehniskajā specifikācijā, tā termiņš sāk tecēt** no nodošanas-pieņemšanas akta parakstīšanas dienas.5.3. Ja garantijas periodā Darbu rezultātiem rodas jebkādi defekti vai bojājumi, kuriem par iemeslu kļuva no Pasūtītāja neatkarīgie apstākļi un par kuru rašanos nav vainojams Pasūtītāja personāls, Izpildītājam ir pienākums 20 dienu laikā no pretenzijas nosūtīšanas dienas tos novērst, atgriežot Darbu rezultātiem normālas, Pasūtītāja prasībām atbilstošas īpašības (turpmāk tekstā – Garantijas darbi). Garantijas darbu laikā Izpildītājs nodrošina Pasūtītājam iespēju netraucēti un nepārtraukti veikt savu saimniecisku darbību, ja tās veikšana ir atkarīga no kvalitatīvu Pasūtītāja prasībām atbilstošo Darbu rezultātu pastāvēšanas.**6. DARBU IZPILDES VIETA**Darbu izpildes vieta ir teritorija, kurā Pasūtītājam ir tiesības veikt savu saimniecisku darbību. Precīza konkrēto Darbu izpildes vieta nosakāma attiecīgajā Pasūtītāja pieprasījumā.**7. PUŠU TIESĪBAS UN PIENĀKUMI**7.1. Izpildītājs apņemas:7.1.1. kvalitatīvi izpildīt Darbus atbilstošiPasūtītāja prasībām, ievērojot attiecīgās nozares un profesijas labo praksi;7.1.2. nodot Pasūtītājam īpašumā Darbu kontrolējošās iestādes vai citas institūcijas izsniegtos dokumentus, kas apliecina Darbu atbilstību noteiktiem standartiem, izskaidrot Darbu rezultātu saglabāšanas un drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Darbu rezultātu lietošanas vai ekspluatācijas laikā (sertifikāti, darba instrukcijas u.c.); 7.1.3. pēc kvalitatīvās Darbu izpildes nodot Darbus Pasūtītājam, parakstot nodošanas-pieņemšanas aktu.7.2. Pasūtītājs apņemas:7.2.1. norēķināties ar Izpildītāju, samaksājot tam Darbu vērtību (cenu) par kvalitatīvi, atbilstoši Pasūtītāja prasībām izpildītiem Darbiem Līgumā noteiktajā termiņā un kārtībā;7.2.2. nelikt Izpildītājam šķēršļus Līguma nosacījumu izpildei;7.2.3. pieņemt Darbus, parakstot Izpildītāja iesniegto nodošanas-pieņemšanas aktu, ja Izpildītājs ir izpildījis Darbus kvalitatīvi, bez defektiem, trūkumiem un atbilstoši Pasūtītāja prasībām.**8. STRĪDU IZSKATĪŠANAS KĀRTĪBA UN CITI NOSACĪJUMI**8.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikā spēkā esošajos normatīvajos aktos noteiktajā kārtībā.8.2 Līguma gaitu kontrolē Pasūtītāja norīkots pārstāvis – *Ūdensvada un kanalizācijas tīklu vadītāja Olga Gaimoviča, tālruņa numurs 20229903, e-pasta adrese olga.gaimovich@daugavpils.udens.lv*. Par pārstāvja maiņu Pasūtītājs informē Izpildītāju rakstveidā.8.3. Līgumu prioritātes secībā veido šādi dokumenti, kuri ir daļa no Līguma:1. [a. šīs iepirkuma līgums;
2. b. Iepirkuma procedūras tehniskā specifikācija;
3. c. Pielikumi:
* - Iepirkuma procedūras laikā Izpildītāja sniegtā precizējošā informācija;
* - Iepirkuma procedūras laikā Pasūtītāja sniegtā precizējošā informācija;
1. d. Izpildītāja piedāvājums;
2. e. Izpildītāja pārstāvja pilnvaras apliecinošā dokumenta kopija;
3. f. Veidnes:
4. – Pretenzijas akta veidne;
5. – Darbu pieņemšanas – nodošanas akta veidne.

Pielikumi ir prioritāri tikai attiecībā uz dokumentu, ko tie groza.][[5]](#footnote-5)8.4. Līgums sastādīts latviešu valodā, divos eksemplāros ar vienādu juridisku spēku, no kuriem viens glabājas pie Pasūtītāja, otrs pie Izpildītāja, katrs eksemplārs uz *<lapu skaits>* lapām.8.5. Ar Līguma parakstīšanas brīdi Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī vienojas pildīt visus Līgumā paredzētos nosacījumus. |
|  |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5400Reģ.Nr. 41503002432PVN maksātāja reģ.Nr.LV41503002432Banka: SwedbankBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Sergejs Selickis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

Reģistrācijas Nr. \_\_\_\_\_\_ , \_\_\_\_.\_\_\_\_\_.20\_\_\_\_

**Pretenzijas akts[[6]](#footnote-6)**

|  |  |
| --- | --- |
| Iepirkuma līgums vai cits darījuma dokuments |  |
| Piegādātājs |  |
| Pretenzijas būtība |  |
| Ietekme uz darbību |  |

**Uzņēmuma pārstāvis:**

Struktūrvienības kods:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

 /Amats/ /Paraksts/ /Vārds, uzvārds/

20\_\_\_.g.\_\_\_\_\_\_\_\_\_\_\_\_\_\_\_\_\_\_\_

**Piegādātāja pārstāvis[[7]](#footnote-7):**

Piekrītu: 

Nepiekrītu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastādīts bez piegādātāja pārstāvja klātbūtnes: 

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

 /Amats/ /Paraksts/ /Vārds, uzvārds/

20\_\_\_.g.\_\_\_\_\_\_\_\_\_\_\_\_\_\_\_\_\_\_\_

Pielikumā:

**DARBU PIEŅEMŠANAS-NODOŠANAS AKTA VEIDNE**

**DARBU PIEŅEMŠANAS-NODOŠANAS AKTS**

 <Izpildītājs>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesības> (turpmāk - Izpildītājs), no vienas puses,

un

SIA “Daugavpils ūdens”, Reģ.Nr.: 41503002432, Ūdensvada ielā 3, Daugavpilī, Latvijā, LV - 5401, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesības> (turpmāk - Pasūtītājs), no otras puses,

sastāda šo aktu par to, ka saskaņā ar <gads>.gada <datums>.<mēnesis> noslēgto līgumu <„līguma nosaukums”> (Nr.<Līguma numurs>; turpmāk - Līgums)

Izpildītājs ir nodevis un Pasūtītājs ir pieņēmis <veikto darbu pārskaitījums>, kas tika izpildīti Līguma ietvaros **kopā par summu <...> euro (<summa vārdiem> euro)**, summa bez pievienotās vērtības nodokļa ir <...> euro (<summa vārdiem> euro), pievienotās vērtības nodoklis \_\_\_% ir <...> euro (<summa vārdiem> euro).

**Nodeva:**

**Izpildītāja pārstāvis:**

|  |
| --- |
| <Izpildītājs> <paraksta tiesīgās personas amats, vārds un uzvārds>  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums  |

|  |
| --- |
| **Pieņēma:** **Pasūtītāja pārstāvis:**  |
| SIA „Daugavpils ūdens” <paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums  |

1. Pakalpojuma (darbu) cena par 1 m ir saistoša iepirkuma līguma slēdzējiem [↑](#footnote-ref-1)
2. Atsevišķas pakalpojuma (darbu) vienības daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem [↑](#footnote-ref-2)
3. Aprēķinātā kopsumma par noteikto atsevišķas pakalpojuma (darbu) vienības daudzumu ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo un nav saistoša iepirkuma līguma slēdzējiem [↑](#footnote-ref-3)
4. Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša iepirkuma līguma slēdzējiem [↑](#footnote-ref-4)
5. Līgumā ietilpstošo dokumentu saraksts var mainīties atkarībā no situācijas [↑](#footnote-ref-5)
6. Ja sagatavojot pretenzijas aktu visu informāciju nav iespējams izvietot vienā lapā, pretenzijas aktu var turpināt ievērojot dokumentu sagatavošanas prasības. [↑](#footnote-ref-6)
7. Aizpildāms, ja pārstāvis ir gatavs parakstīties zem akta. Ja pārstāvis nav gatavs parakstīties zem akta, vai pārstāvja esamība akta sastādīšanas laika ir problemātiska, jāatzīmē “nepiekrīt un atteicās parakstīties” vai “sastādīts bez piegādātāja pārstāvja klātbūtnes” [↑](#footnote-ref-7)